Generaal French en sy staf was kort agter die terugvallende voorhoede en vasgepen tussen hulle en die agterhoede wat vorentoe gestorm het. Majoor E H H Allenby het die situasie beredder deur die bevel te gee dat die manskappe van hulle perde moet afklim en te voet die rante moet bestorm. Die Britse kanonne is in aksie gebring en die bestorming van die koppe is tot donker voortgesit.
Op die plaas Klipdrif het die eienaar ‘n oorwinningsfeesmaal vir die Boere voorberei met vrugte op ‘n groot kliptafel wat die Britte toe “oorgeneem” het.